בוגדת, מחבלת, רווקה, צריך לטפל בה ביד קשה. זה רק חלק מרפרטואר האמירות של חברי כנסת ישראל על חנין זועבי. אתמול הם גם מימשו את כוונתם באחד מרגעי השפל של הדמוקרטיה הישראלית
איור: Omriku
היא מעוררת מחלוקת, היא פלסטינית והיא אשה. מעקב אחרי דברים שאמרו חברי כנסת ושרים על חניון זועבי לאורך השנים האחרונות חושף בעיקר אותם. יש חברי כנסת שמקדישים עמודים שלמים בפייסבוק כמעט אך ורק לה (למשל פאינה קירשנבאום), יש כאלה שסימנו שורת מטרות לעצמם בנוגע אליה (ע"ע דני דנון), הנשים תוקפות אותה פיזית (אנסטסיה מיכאלי), הגברים מבהירים לה שהיא אשה "מקולקלת" (פלסנר ועוד). אשת השר ליהיא לפיד אמנם עוד לא ביררה למה אף אחד לא התחתן אתה, אבל יאיר לפיד פסל אותה עוד לפני שהושבע לח"כ וטבע את ביטוי הזלזול המושלם – "זועביז".
שרים וח"כים בממשלה מאבדים את שיירי הממלכתיות כששמה עולה. אתמול, באחד מרגעי השפל של הדמוקרטיה הישראלית, ועדת האתיקה של הכנסת השעתה את זועבי, באופן חסר תקדים, מהשתתפות בדיוני המליאה ועדות הכנסת למשך חצי שנה. תוך התעלמות מוחלטת מהחסינות שלה זוכים הח"כים בדיוק כדי שיתאפשר להם להתבטא בחופשיות על דברים שלא בקונצנזוס.
את ההחלטה קיבלו חברי הוועדה בעקבות ההתבטאויות של זועבי בשבועות האחרונים, בעיקר בנוגע לחטיפת שלושת הנערים בגדה. אלא שבדיוק אתמול התברר כי המשטרה לא תפתח בחקירה של זועבי והמשנה ליועץ המשפטי לממשלה, עו"ד רז נזרי, אמר כי "התבטאויותיה של זועבי נבדקו על ידינו בצורה מדוקדקת. מהבדיקה עלה שמצד אחד זועבי אמרה שהיא לא רואה בחוטפים ארגון טרור, אבל מצד שני היא הביעה הסתייגות מהחטיפה. זה יוצר קושי לראות בדברים הסתה לחטיפה".
אבל הח"כים מיהרו לפסול, כי אין כמו קצת רייטינג ולייקים ושמן למדורת ההסתה, וזה עוד הרבה לפני שירדנו לשמוע מה העם חושב. מה יש בחנין זועבי שחושף את תת המודע של נבחרינו? אולי בשביל זה היא הגיעה לכאן?
* "הישמר לך. יש טרוריסטית לידך. אולי יש לה סכין או רוגטקה או משהו בסגנון הזה"
(ח"כ יואל חסון ליו"ר הכנסת ראובן ריבלין בזמן שזועבי דיברה במליאת הכנסת, 2/6/10)
* "רוחי לעזה יא חאינה" (בעברית: "לכי לעזה, יא בוגדת")
(ח"כ מירי רגב, 2/6/10)
* "שבוע אחד בעזה רווקה בת 38 נראה איך מתייחסים אלייך שם! אז בבקשה ממך, את האחרונה שיכולה להטיף לנו מוסר"
(ח"כ לשעבר יוחנן פלסנר,2.6.10)
* "הלוחמים הם גיבורים אמיתיים שלצערי נהגו באיפוק רב מדי. הם השאירו רק תשעה קולות צפים"
(ח"כ לשעבר משה מטלון, מתייחס לתשעת הרוגי המרמרה שעליה היתה גם זועבי)
* "התקנון של הכנסת שאתה חבר בה נותן לה לדבר. אם זה היה תלוי בי – היא לא היתה מדברת"
(ח"כ כרמל שאמה הכהן, מגן על זכות הדיבור של זועבי כיו"ר המליאה)
* "כמו שאף גבר לא נוגע בך גם אנחנו לא ניגע בך"
(אחד מחברי הכנסת של קדימה, במליאה ב-2/6/10)
* "את חנין זועבי צריך היה לסלק מן הכנסת. את חברי הכנסת הערבים שביקרו במדינות אויב יש להעמיד לדין"
(יעקב פרי, אז איש עסקים והיום שר המדע, בכנס, מרץ 2011)
* "אני מקווה שבכנסת ה-19 היא תהיה מאחורי סורג ובריח ולא בכנסת ישראל"
(ח"כ דני דנון בראיון בערוץ 2, 15/11/12)
* "עד שלא תתפוצץ ח״כ זועבי בין כתלי הכנסת לא ישכילו שופטי העליון להבין כי אין מקומה שם"
(ח"כ יריב לוין, 30/12/12)
* "שמעתי את הדיבורים על גוש חוסם, אנחנו לא נעשה גוש חוסם עם חנין זועביז, זה לא דבר שהולך לקרות"
(יאיר לפיד, 23/1/13, כמה ימים לפני קבלת תפקיד שר האוצר)
* "חנין זועבי אינה ראויה לשמש כחברה בכנסת ישראל, ויש להעמידה לדין"
(שר התרבות לימור לבנת, 17/6/14)
* "לא רק החוטפים הם טרוריסטים גם חנין זועבי היא טרוריסטית. דינם של החוטפים ודינה של המסיתה מעודדת החטיפות זועבי צריך להיות זהה"
(השר אביגדור ליברמן, 17/6/14)
* "חנין זועבי הגעת לנו עד כאן. לא תכננתי להתייחס לדברי ההבל שלך אבל מתקשה להתאפק וחייב לתקן אותך – זה טרור ואת מעודדת טרור. מקומך בכלא"
(ח"כ שאול מופז, 18/6/14)
* "זועבי היא סוכנת של חמאס בכנסת. אסור שתישאר חברת כנסת, צריך להסיר את חסינותה ולהעמיד אותה לדין"
(ח"כ מירי רגב, 18/6/14)

(ח"כ פאינה קירשנבאום בעמוד הפייסבוק שלה, 20/7/14)


* "ח"כ חנין זועבי מוכרת כבת טיפוחו (של עזמי בשארה).הקשר בין בל"ד לקטאר, לטרור בעזה, להרג חיילנו ופגיעה באזרחנו מתבהר ומסנוור בכאב…. חברי סיעת בל"ד אשר זוכים הלכה למעשה לחסינות קטארית"

(ח"כ יפעת קריב מיש עתיד בעמוד הפייסבוק שלה,22/6/14)
(ח"כ ויו"ר ועדת חוץ ובטחון זאב אלקין, 25/7/14)
* "את חנין זועבי לא מספיק להרחיק לחצי שנה מדיוני הכנסת – צריך להרחיק אותה מישראל לקטאר, שתצטרף לבוגד ממפלגתה שכבר ברח לשם, עזמי בשארה"
(שר החוץ אביגדור ליברמן בעמוד הפייסבוק שלו, 29/7/14)

* "זועבי הושעתה מדיוני המליאה.
שלב א: הוצאה ממליאת הכנסת – הושלם!
שלב ב: סילוק מהכנסת – בדרך.
שלב ג: לכלא – בהמשך.
לא אפסיק עד שהביזיון הזה ייפסק"
(דני דנון, בעמוד הפייסבוק שלו, 29/7/2014)

"נמשיך לעבוד כדי להרחיקה לחלוטין, ולדאוג שתואשם בדבר האמיתי שהיא עוסקת בו בשנים האחרונות- סיוע לאויב בשעת מלחמה. ח"כ זועבי הינה מחבלת הפועלת בשירות החמאס"
(ח"כ וסגן שר החינוך אבי וורצמן, 29/7/14) 
* "זועבי לא ראויה להיות אזרחית מדינת ישראל"
(סגנית השר ציפי חוטובלי, 29/7/)
* "אני לא אופתע, אם חנין זועבי תתחיל בקרוב לחפור מנהרה מהבית שלה לכנסת, משום שאין דרך אחרת בה היא תפגוש שוב את מליאת הכנסת"


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







